kardosdrur/scandi-wiki huggingface dataset:
Mount Overlook

Mount Overlook er eit stort sett snødekt fjell i Antarktis  med ei høgd opp mot kring 2010 m og oppom den midtre delen av Sledgersbreen frå nord, i Bowers Mountains. Fjellet fekk dette namnet av M.G. Laird, leiaren for geologigruppa i New Zealand Antarctic Research Program (NZARP) som arbeidde i området i 1981–82, fordi det var flott utsikt frå toppen av fjellet.

Kjelder

Fjell i Victoria Land
Pennell Coast
Painted Peak i Russet Hills

Painted Peak er ein fjelltopp i norddelen av Russet Hills i Gallipoli Heights i Freyberg Mountains i Antarktis. Det skildrande namnet vart gjeve av New Zealand Antarctic Place-Names Committee (NZ-APC) etter forslag frå P.J. Oliver, ein geolog i New Zealand Antarctic Research Program (NZARP), som studerte fjellet i perioden 1981-82. Ignimbritt og dasitt-breksje med gangar av andesitt og dasitt har gjeve fjellet mange fargar.

Kjelder

Fjell i Victoria Land
Pennell Coast
Mount Priestley i Antarktis

Mount Priestley er eit fjell i Antarktis på 1100 moh. som ligg ved nordsida av Davidbreen, 5 nautiske mil (9 km) sørvest for Mount Bellingshausen i Prince Albert Mountains i Victoria Land. Det vart først kartlagd av den britiske antarktiskekspedisjonen, 1907–09, som namngav det etter Raymond (seinare sir Raymond) E. Priestley, ein geolog på ekspedisjonen, som seinare vart eit medlem av den britiske antarktisekspeidsjonen, 1910-13.

Kjelder

Prince Albert Mountains
Fjell i Victoria Land
Scott Coast
Stader i Antarktis kalla etter britar
Hydrogenfluorid

Hydrogenfluorid er ein fargelaus gass med formelen HF. Oppløyst i vatn vert han kalla flussyre.

Gassar
Inger Bjørnbakken

Inger Bjørnbakken () var ein norsk skirennar frå Bærum som representerte Bærums skiklub. Ho vart i 1958 verdsmeister i slalåm i Bad Gastein i Austerrike. Åra 1956-59 vann ho åtte norske meisterskap i fire ulike øvingar.

Aktiv
Bjørnbakken vart nummer fem i storslalåmtevlinga i sin NM-debut i Drammen vinteren 1953. To år seinare vann ho si fyrste NM-medalje då ho tok sølvmedaljen under noregsmeisterskapen på Voss. I 1956 sigra ho i slalåmøvinga under NM i alpint på Norefjell, og fekk i tillegg ein bronse i storslalåm. Dei tre neste sesongane sikra ho seg ytterlegare sju norske meistertitlar i alpinløypene.

Bjørnbakken deltok for Noreg under Vinter-OL 1956 i Cortina d'Ampezzo, der ho kom på sjetteplassen i slalåmrennet og vart nummer 14 i storslalåm. To år seinare vann ho slalåmrennet under verdsmeisterskapen i Bad Gastein. Med sluttida 105,6 sekundar var ho 1,4 sekund føre Josefa Frandl frå Austerrike og 1,8 sekund framom Annemarie Waser frå Sveits, dei to andre medaljevinnarane. Astrid Sandvik fylgde opp den sterke norske innstasen med å hamne på fjerdeplassen i øvinga. Bjørnbakken vart elles nummer ti i storslalåm i meisterskapen. Ved sesongslutt mottok ho Morgenbladets gullmedalje og Sportsjournalistenes statuett for VM-gullet; inga kvinne hadde fått korkje utmerkingane tidlegare. I sin siste sesong reiste ho til dei olympiske leikane 1960 i Squaw Valley. Ho vart der nummer 14 i slalåm og 20 storslalåm.

Bjørnbakken vann sju renn i Holmenkollen Kandahar i perioden 1955 til 1958, fire av dei slalåm. Ho vart tildelt Holmenkollmedaljen i 1958, saman med Håkon Brusveen.

Medaljar og besteplasseringar i noregsmeisterskap
1953: Nr 5 i storslalåm
1954: Nr 4 i slalåm
1955: Sølv i slalåm, bronse i storslalåm
1956: Gull i slalåm, bronse i storslalåm
1957: Gull i slalåm, bronse i storslalåm
1958: Gull i storslalåm, utfor og kombinasjonen, bronse i slalåm
1959: Gull i slalåm, storslalåm og kombinasjonen, sølv i utfor

Bjørnbakken omkom då heimen hennar på Skui i Bærum brann ned.

Kjelder
Sportsrevy, aktuelle årgangar

Bakgrunnsstoff
 

Norske alpinistar
Verdsmeistrar i alpine greiner
Vinnarar av Holmenkollmedaljen
Vinnarar av Aftenpostens Gullmedalje
Kongepokalvinnarar i skiidrett
Norske deltakarar under vinter-OL 1956
Alpinistar under vinter-OL 1956
Norske deltakarar under vinter-OL 1960
Alpinistar under vinter-OL 1960
Folk frå Bærum
Tresko

Tresko, eller klogger, er sko som er laga heilt eller delvis av tre. Dei kan vere uthola av eitt trestykke, eller dei kan ha sole av tre og overdel av lêr eller eit anna materiale.

Historie
Alt i antikken vart sandalar med tresole nytta, og i mellomalderen nytta folk eit slags tresko som vart kalla patina for å verne finare sko frå skitt og gjørme. Frå mellomalderen av kjenner vi til eigne laug for treskomakarar. Enkle tresko har vore nytta på landsbygda i Europa i fleire hundre år, og mange stader er dei framleis vanlege. Geta er tradisjonelle tresandalar frå Japan.

Produksjon av tresko i Noreg
Eik treskofabrikk på Moi produserer framleis tresko, og har eige fabrikkutsal. Sellevåg Treskofabrikk i Gulen kommune er ein freda og intakt treskofabrikk.

Kjelder

Store Norske Leksikon om tresko
Strilen om Sellevåg Treskofabrikk

Bakgrunnsstoff

Fottøy
Treting
Mount Schaefer

Mount Schaefer er eit fjell på 1825 moh. som markerer vestenden av Robinson Heights i Admiralty Mountains. Det vart kartlagt av US Geological Survey (USGS) frå landmålingar og fotografi tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Paul W. Schaefer, ein biolog i US Antarctic Research Program (USARP) ved McMurdo-basen, 1966-67.

Kjelder

Fjell i Victoria Land
Pennell Coast
Stader i Antarktis kalla opp etter USA-amerikanarar
National Academy of Sciences

National Academy of Sciences (NAS) er eit amerikansk vitskapsakademi. Medlemmar arbeider pro bono som «rådgjevarar for nasjonen innan vitskap, ingeniørvitskap og medisin.»

NAS vart grunnlagt av president Abraham Lincoln i 1863 under Den amerikanske borgarkrigen for å «etterforske, undersøke og rapportere innan vitskap eller kunst».

Akademiet har ei særs sterk rolle i det amerikanske samfunnet, og utfører forsking på direkte bestilling både frå Det kvite huset og frå andre offentlege institusjonar og avdelingar. NAS består (2006) av om lag 2000 medlemmer og 350 utanlandske samarbeidspartnarar («foreign associates»). Av dei sistnemnde er 200 nobelprismottakarar. Tidsskriftet Proceedings of the National Academy of Sciences (PNAS) er det offisielle tidsskriftet til akademiet.

Nordmenn som er valde inn som foreign associate i NAS er Per Andersen (1994), Agnar Sandmo (2009) og Johan P. Olsen (2011). Tidlegare medlemmmar er mellom andre meteorologen Vilhelm Bjerknes, matematikaren Sophus Lie, oseanografen Bjørn Helland-Hansen, oseanografen Harald Ulrik Sverdrup og statsvitaren Stein Rokkan.

Akademiet deler blant anna ut Charles Doolittle Walcott-medaljen for å stimulere forsking om liv og historie i tidsperiodane prekambrium og kambrium.

Kjelder

Denne artikkelen bygger på «National Academy of Sciences» frå ,  den 2. april 2013. 
 oppgav desse kjeldene:

Bakgrunnsstoff 

Vitskapsakademi
USA-amerikanske organisasjonar
Skipingar i 1863
1863 i USA
Vitskap i 1863
Sivilombodet

Sivilombodet, tidlegare Sivilombodsmannen (formelt Stortingets ombodsmann for forvaltninga), er Stortinget sin ombodsmann for den sivile forvaltninga. Sivilombodsmannen har til oppgåve å sikre at offentlege styresmakter (kommune, fylkeskommune og staten) ikkje gjer urett mot den enkelte borgaren.

Oppgåver
Sivilombodsmannen kontrollerer den offentlege forvaltninga på grunnlag av klager frå folk som meiner at det er gjort urett og feil mot dei frå forvaltninga si side. Både statleg, kommunal og fylkeskommunal forvalting ligg under ombodsmannen sitt saksområde. Ombodsmannen kan òg ta opp saker av eige tiltak, altså utan at det ligg føre klage frå andre.

Det kostar ikkje noko å klage til Sivilombodsmannen. Alle kan gjere det ved å fylle ut eit klageskjema eller ved å skrive eit brev. Klaga må alltid vere skriftleg. Straks klaga er komen inn, går ein saksførehavar gjennom ho og vurderer om det ligg til ombodsmannen å handsame ho. Dersom saka ikkje kan handsamast, får klagaren ei grunngjeve melding om dette innan to veker.

Kjem ombodsmannen til at det er grunn til å sjå nærare på saka, får klagaren eit førebels svar før det vert vurdert om saka skal takast opp med det forvaltningsorganet som klaga gjeld. Er det etter ombodsmannen sitt syn grunnlag for nærare gransking, får forvaltningsorganet høve til å svare på klaga og på eventuelle spørsmål som ombodsmannen har stilt i tillegg. Klagaren får deretter høve til kommentere svaret frå forvaltningsorganet. Ombodsmannen vil til slutt seie si meining om saka. Eventuell kritikk frå ombodsmannen er ikkje formelt bindande for forvaltningsorganet, men det er praksis for at forvaltningsorganet vil fylgje tilrådingar og rette seg etter kritikk frå ombodsmannen.

Kjelder

Bakgrunnsstoff

Utsegner frå ombodsmannen i saker av ålmenn interesse som har vore til førehaving

Stortinget
Embetstitlar
Norske statlege ombod
Historiekultur

Historiekultur er eit omgrep for ei samling av reiskapar, kunstgjenstandar, dokument, tekster, bilete, ritual, sedvanar og påstandar og liknande som er rekna for å høyre fortida til og som er aksepterte brukt for å binde for-, sam- og framtida saman.

Omgrepet «historiekultur» femner både om faghistorisk verksemd slik ein finn ho ved høgskule og universitet, historiefaget i skulen, populærvitskapleg historieforteljingar i ulike medium og innanfor kunst og underhaldning. Historiekultur femner også om elitære og folkelege praksisar som skal knyte fortid, samtid og framtid saman.

Det er fleire ulike historiekulturar. Ulike statar og nasjonar har ofte ulike historiekulturar, og ulike regionar og ulike sosiale og etniske grupper kan ofte også ha sin eigen historiekultur. Ein historiekultur opnar opp for fleire ulike bruksmåtar. Eit eksempel frå Noreg er korleis Stiklestad har vore brukt av fleire ulike grupper (for eksempel: den konservative nasjonale eliten i 1930-åra, Nasjonal Samling i 1940-åra og Nei til EU på 2000-talet) for å tolke samtida og skape samling om eit felles syn på framtida.

Historiekultur, og konkret bruk av historiekulturen, har i løpet av 2000-talet blitt eit etablert sjølvstendig forskingsfelt. For det første har det blitt lagt langt større vekt på at også historieforskarane arbeider innanfor ein bestemt historiekultur og også er historiebrukarar. Eigne kurs i faghistorie, historiografi, blir no gitt dei fleste studentar i historiefaget. For det andre har det blitt auka forskning på bruken av historie i skulen, bruken av minnestader, etableringen av museum mv.. I EU er det finansiert eit større forskingsprosjekt om nasjonalmusea i ulike land. I Noreg har det vore en spesielt stor interesse knytt til bruken av 2. verdskrig.

Litteratur 
 Peter Aronson: Historiebruk. Studentlitteratur. Lund 2004. 
 Ola Svein Stugu: Historie i bruk. Samlaget. Oslo 2010.
 Billie Melmann: The Culture of History. English Uses of the Past 1800-1950. Oxford University Press. Oxford 2006.
 Claudia Lenz og Trond Risto Nilssen (red.): Fortiden i Nåtiden. Nye veier i formidlingen av andre verdenskrigs historie. Universitetsforlaget. Oslo 2011.

Bakgrunnsstoff 
EUs forskingsprosjekt om nasjonalmuseum 

 Historie
Rongeværet

Rongeværet er ei øy som ligg lengst vest i Austrheim kommune. Øya ligg like nord for hovudskipsleia og innseglinga til Bergen, som ligg nokre mil lenger søraust. Ho er veglaus og utan fast busetjing.

Under andre verdskrigen vart det frakta folk mellom Rongeværet og Shetland. 
Det låg tre gardsbruk på øya, som vart fråflytta på 1960- og 1970-talet.
I dag er Rongeværet eit kurs- og fritidssenter, eigd av Austrheim kommune. 

Folketalsutvikling:

Kjelder

Øyar i Austrheim
Hanna från Arlöv

«Hanna från Arlöv» er ein proggsong frå 1974 av den svenske gruppa Nationalteatern frå albumet Livet är en fest, skriven av Ulf Dageby og sungen av Maria Grahn.

Songen handlar om ei ung jente som har sommarjobb på eit vaskeri, og som er songen si forteljarstemme. På vaskeriet treffer ho «Hanna från Arlöv», ein kollega som vert skildra som ei «kärring», «tant på femti år» og «kommunist». Hanna, som mellom anna er opprørd over vaskerisjefens «profit», organiserer i songen ein ulovleg streik i protest mot at dei ikkje har noko vifte på vaskeriet sjølv om det er svært heitt («fyrtio grader varmt») der. Streiken fører til at vaskeriet får ei vifte, om enn ei lita og ynkeleg ei, men protesten i seg sjølv imponerer den unge jenta som fortel at «jag lärde mej att fajtas».

Songen har fleire gonger vorte brukt som symbol i svensk politisk retorikk.
Den norske gruppa Amtmandens døtre spelte inn ein norskspråkleg versjon av songen med tittelen «Anna fra Kløfta» i 1975.

Bakgrunn
Songteksten var inspirert av eit intervju med den då 51-årige vaskeriarbeidaren Hanna i KFML(r)-avisa Proletären i byrjinga av valkampen føre Riksdagsvalet i 1973, der ho blant anna klaga over at det var uuthaldeleg heitt på vaskeriet ho arbeidde på i Arlöv utanfor Malmö.

I 1996 fann avisa Sydsvenskan fram til røyndas Hanna, som heitte Hanna Löv, og intervjua henne. I intervjuet kom det fram at Hanna var svært stolt over å ha vore inspirasjonskjelde til songen, men at det var ikkje var så mykje av det i songen som stemde overeins med hennar liv. Hanna Löv gjekk bort i 2005.

Kjelder
Denne artikkelen bygger på «Hanna från Arlöv» frå ,  den 5. april 2013. 
  oppgav desse kjeldene: 

Songar frå 1974
Svenske songar
Progressive rockesongar
Romedal kyrkje

Romedal kyrkje er ei langkyrkje frå 1887 i Stange kommune i Innlandet. Kyrkja ligg i Hamar domprosti, som er underordna Hamar bispedømme. Kyrkja vart vigsla 23. november 1887 av biskop Arnoldus Hille. Bygningen har 440 sitjeplassar.

Bakgrunnsstoff 
 Arne Bretten m.fl., Romedal kirke 100 år, 1987.
 
 
 Romedal kyrkjelyd

Kyrkjer i Stange
Kyrkjer i Hamar domprosti
Kulturminne i Stange
Norske kyrkjer frå 1887
Langkyrkjer i Hamar bispedømme
Reinli

Reinli er ei bygd i Sør-Aurdal kommune i Innlandet fylke. Bygda, som ligg 85 kilometer vest for Gjøvik, hadde 551 ibuarar i 1951. Inst i bygda ligg krinsen Stavedalen, som tidvis vert omtala som ei eiga bygd. Stavedalen og områda ved Søndre og Nordre Fjellstølen er i dag mykje utbygde hytteområde.

Næringslivet omfattar jord- og skogbruk, trevarefabrikk, matbutikk, overnatting og hytteleige på Nordre Fjellstølen i turistsesongen.

Reinli har direkte vegsamband gjennom Europaveg 16 og Bagn og gjennom Fylkesveg 220 nordover langs vestsida av Begna gjennom Liagrenda til Sundvoll.

Reinli stavkyrkje ligg i bygda.

Kjelder

Norsk Allkunnebok. IX. Bandet. 1959

Bygder i Innlandet
Geografi i Sør-Aurdal
Ringsaker kyrkje

Ringsaker kyrkje er ei steinkyrkje med både krossform og basilikaform i Ringsaker kommune i Innlandet. Kyrkja stod ferdig  kring midten av 1100-åra og er vigd til Heilag Olav. Tverrskipa  vart lagt til og koret utvida i gotikk på 1200-talet, tårnspiret (64 m)  vart reist i 1694. Stilistisk er kyrkja i slekt med Gamle Aker kyrkje, Nikolaikyrkja på Gran og den gamle domkyrkja på Hamar. Stilidealet var Hallvardskatedralen som låg nordaust for torget i Gamlebyen i Oslo.

Ronald Fangen er gravlagd ved Ringsaker kyrkje.

Bygget 
Byggverket er i kalkstein og har 400 godkjende plassar (Kyrkjebyggdatabasen oppgjev 300 plassar). Kyrkja er prostesete i Ringsaker prosti og soknekyrkje for Ringsaker.

Tårnspiret når 64 meter over bakken og er bygd av Iver Helmen frå Gran i 1694. Det var ei viktig pilegrimskyrkje fram til reformasjonen då pilegrimsvandringane tok slutt. I nyare tid er den ofte vitja av vår tids pilegrimsvandrarar og andre turistar. Den er kjent for god akustikk og det er mange konsertar med klassisk kyrkjemusikk - kyrkja blir også brukt til innspelingar.

Kjelder 
 Ekroll, Øystein, Stige, Morten, Havran, Jiri, Middelalder i stein bind 1 i serien Kirker i Norge, Oslo 2000, ISBN 82-91399-09-3

Bakgrunnsstoff

Fotnotar 

Kyrkjer i Ringsaker
Kyrkjer i Ringsaker prosti
Norske kyrkjer frå 1100-talet
Norske steinkyrkjer frå mellomalderen
Krosskyrkjer i Noreg
Basilikaer i Noreg
Kulturminne i Ringsaker
Valkyrkjer i 1814
Freda bygg i Innlandet
Arve Lønnum

Arve Johannes Lønnum () var ein norsk politikar, overlege ved Sentralsjukehuset i Akershus og professor i nevrologi ved Universitetet i Oslo.

Han vart med i miljøet rundt Anders Lange, og var ein av leiarane i Anders Langes parti, blant anna som formann frå 1975 til 1978. Han leidde partiet då det skifta namn til Framstegspartiet i 1977.

Sonen Arve Lønnum jr. har òg markert seg som Frp-politikar.

Kjelder

Leiarar for Framstegspartiet
Professorar ved Universitetet i Oslo
Norske medisinprofessorar
Folk frå Steinkjer
Eivind Eckbo

Eivind Eckbo () var ein norsk politikar som var formann i Anders Langes parti (forløparen til Framstegspartiet) frå 1974 til 1975. Eckbo rykte opp til formann etter at Anders Lange døydde. Han var gift med Margaret Eckbo.

Kjelder 

Leiarar for Framstegspartiet
Windows 8

Windows 8 er ei utgåve av operativsystemet Microsoft Windows, for personlig datamaskinar, arbeidsstasjonar, berbare datamaskinar, nettbrett og mediadatamaskinar.

Bakdør 
Regjeringa i Tyskland har åtvara mot at Windows 8 kan ha ei bakdør som gjev NSA tilgang til data lagra på maskina. Det er mykje som tyder på at ei slik bakdør òg er bygd inn i alle versjonar av Windows, frå Windows 95 og seinare versjonar.

Kjelder
Denne artikkelen bygger på «Windows 8» frå ,  den 9. april 2013.

Referansar

Bakgrunnsstoff 
 Windows 8.1 preview, Microsoft.com
 Building Windows 8, MSDN Blogs
 Blogs, YouTube

Microsoft Windows
Programvare frå 2012
Disney Junior

Disney Junior er ein fjernsynskanal som viser program for barn frå to til fem år. Kanalen heitte tidlegare Playhouse Disney, men skifta namn 10. september 2011. Disney Junior byrjar sendingane kl. 06:00 og avsluttar kl. 19:00.

Kanalen kom på lufta i august 2005 og vart send frå klokka 8 til klokka 12 på Disney Channel. I 2007 byrja han å vise to utvalde program frå kl. 06:00. Seinare same år vart han eigen kanal.

Faste program på Disney Junior er mellom andre:
Mikke Mus klubbhus
Små Einsteins
Handy Manny
Higgliby-helter
LazyTown
Stanley
Kaninby
JoJo's sirkus
Mine venner Tigergutt og Brumm
Jake og sjørøverene i Drømmeland
Bikuben
Jungelhjul
Tøfferud
Fantasiens flyttefolk
Art Attack 
Spesialagent Oso

Kjelder

Denne artikkelen bygger på «Disney Junior» frå ,  den 9. april 2013.

Bakgrunnsstoff

Disney Channel
Skipingar i 2005
Fjernsynskanalar frå USA
LazyTown

LazyTown er eit islandsk fjernsynsprogram for barn, med og av Magnús Scheving, ein islandsk meister i turn og aerobic.

Programmet vert sendt på Playhouse Disney (2010).

Serien handlar om byen LazyTown med den nyinnflytta jenta Stephanie og dei andre barna. Dei vert lurt av skurken Robbie Rotten, som ikkje liker aktivitet og mosjon. Sportacus ryddar opp og reddar dagen, lærar barna om sport, aktivitetar, riktig kosthald og leik.

Kjelder

Denne artikkelen bygger på «LazyTown» frå ,  den 9. april 2013.

Bakgrunnsstoff 

Fjernsynsseriar frå 2010-åra
Barneprogram
Disney
Koaer


Koaer er store gaukar, for det meste bakkelevande, og alle endemiske for øya Madagaskar. Koa er fellesnemninga for alle medlemmer i den biologiske slekta Coua i gaukefamilien. Det er det gassiske namnet for ein gauk, og er eit lydord.

Koaer kan minne om afrikanske turakoar når dei vandrar langs greiner, dei har  likeeins fargerik berr hud rundt auga. Nokre liknar sporegaukar i måten dei tar seg fram blant villnis av plantar, medan tre artar rører seg mellom trekroner med glideflukter. Fire artar finst i regnskogane, medan dei attverande seks lever i dei tørre skogane på vestlege og sørlege Madagaskar.

Dei har store føter, og har ei reversibel tredje tå slik som alle gaukar har. Den lange tibiaen ymtar om eit tilhøve med dei tre Carpococcyx-gaukane i Asia, ei slekt med liknande hekkevanar. Difor dei er nokre gonger sameint i ein underfamilie Couinae. Koaer byggjer eigne reir og legger kvite egg. Lætet er korte seriar av tonar med jamne mellomrom, nokre gongar svarar andre individ på ropa.

Artslista
Coua i rekkjefølgje etter Clementslista versjon 6.7 frå september 2012 med norske namn etter Norske navn på verdens fugler.     
 Kjempekoa, Coua gigas
 Sakalavakoa, Coua coquereli
 Raudbrystkoa, Coua serriana
 Raudpannekoa, Coua reynaudii
 Raudkronekoa, Coua ruficeps
 Løpekoa, Coua cursor
 Toppkoa, Coua cristata
 Småkoa, Coua verreauxi
 Blåkoa, Coua caerulea

Kjelder 
Denne artikkelen bygger på «Coua» frå ,  den 9. april 2013.

Referansar

Bakgrunnsstoff 

Gaukefamilien
Fuglar endemiske for Madagaskar
Fugleslekter
Eurokode

Eurokodane er dei felleseuropeiske dimensjoneringsreglane for dei berande konstruksjonane til byggverk, som bruer eller hus.

Eurokodane blei laga på oppdrag frå Europakommisjonen og Det europeiske frihandelsforbundet (EFTA), innanfor ramane av den europeiske standardiseringsorganisasjonen Comité Européen de Normalisation (CEN). For kommisjonen er formålet å utvikle det indre marknaden når det gjeld produkt og tenester innanfor byggebransjen. Meir samordna tryggleiksnivå i denne bransjen i Europa var òg ønskeleg.

Eurokodane kan ikkje angi kva tryggleiksnivå som skal gjelde, ettersom overgripande lovgjeving for byggebransjen ikkje er harmonisert innan Den europeiske unionen. Dei styresmaktene som i kvart land har ansvar for denne lovgjevinga, er derimot forplikta til å tilpasse reglane sine slik at eurokodane skal kunne brukast. I tillegg til eurokodane publiserer kvart land eit nasjonalt vedlegg med dei spesifikke forskriftene som gjeld i landet. Tanken er ein skal kunne kjøpe eurokodane på alle språk, og komplettere med den nasjonale delen for det landet ein er interessert i. I Noreg blir eurokodane publisert av Norsk standard.

Sjå òg
 CEN
 Norsk standard

Kjelder
 BFS 2008:8 EKS 1 Boverkets föreskrifter och allmänna råd om tillämpning av europeiska konstruktionsstandarder (eurokoder)
 VVFS 2004:43 Vägverkets föreskrifter om tillämpningen av europeiska beräkningsstandarder

Bakgrunnsstoff
  Eurocodes Building the Future The European Commission website on the Eurocodes
 SIS sida om Eurokoder i Sverige
  Dansk Standard om Eurokoder i Danmark
  Standard Onlines sida om Eurokoder i Norge
  Eurokoodi help desk om Eurokoder i Finland
 EUROCODE.info - All about the Eurocodes 
  Access Steel, Eurocodes made easy
 Nytt regelverk med Eurokoder Seminarium Difisek 2008-11-27 
  National Annexes & Eurocodes, European standards institutes and links to download national annexes. 

Norske standardar
EN-standardar
Kontraktsrett
Byggmaterial
Privatrett
Entreprise
Entreprise- og bygningsrett
Underwater Sunlight

Underwater Sunlight er det 29. albumet og det 16. studioalbumet til det tyske electronicabandet Tangerine Dream, gjeve ut sommaren 1986.

Underwater Sunlight var første gongen Paul Haslinger spelte med Tangerine Dream. Han hadde bakgrunn frå klassisk musikk og det kan høyrast på albumet i form av at songane er langt meir strukturerte enn tidlegare.

Underwater Sunlight låg ei veke på den britiske albumlista med ein 97. plass som høgaste plassering.

Bakgrunn
Kort tid etter Johannes Schmoelling hadde slutta i Tangerine Dream, tilrådde vener av Edgar Froese ein klaverspelar som var aktiv i jazzmiljøet i Wien, Paul Haslinger. Han var berre 23 år gammal då Froese inviterte han til eit studio i Wien i lag med Chris Franke. Først virka det ikkje sannsynleg at Hasligner, som var ein funkjazz-pianist, skulle kunne erstatte Schmoelling, sidan det var så musikalsk forskjellig frå det Haslinger dreiv med til vanleg. Haslinger var derimot vant til å arbeide hardt og Froese og Franke var tålmodige, og han deltok på ein turné i Storbritannia og USA våren 1986. Då turneen var over vart Haslinger fast medlem i bandet for dei neste fire åra. Det første albumet han deltok på var Underwater Sunlight.

Innhald

Medverkande
 Christopher Franke - Synthesizer, elektronisk perkusjon
 Edgar Froese - Synthesizer, gitar
 Paul Haslinger - Synthesizer, flygel, gitar
 Christian Gstettner - dataprogrammering
 Monica Froese - plateomslag

Kjelder

Musikkalbum frå 1986
Tangerine Dream-album
Jive Records-album